Κεφτέδες κοτόπουλου µε σάλτσα γιαουρτιού
Διαφορετικοί κεφτέδες, από κιμά κοτόπουλου και μια δροσερή σάλτσα γιαουρτιού για συνοδεία, από τον Χριστόφορο Πέσκια.
1 κιλό κιμάς από φιλέτο κοτόπουλου (από στήθος ή μπούτι), 2 μεγάλα κρεμμύδια, ψιλοκομμένα, ψίχα από 3 φέτες ψωμί (κατά προτίµηση μπαγιάτικο), μουσκεµένη σε γάλα και καλά στυμμένη, 1 κουτ. σούπας σάλτσα sweet chili (θα τη βρούμε στα σούπερ μάρκετ, στα ράφια με τα ασιατικά προϊόντα), 1 μικρή ντοµάτα, πολτοποιημένη (από την οποία κρατάμε 2 κουτ. σούπας χυμό. τον πολτό τον κάνουμε ένα γρήγορο ντρέσινγκ, μαζί µε χυμό λεμονιού και αλατοπίπερο, για ντοματοσαλάτα), 2 αυγά, κατά προτίµηση βιολογικά, χυμός από 1 λεµόνι, 1 κουτ. σούπας ρίγανη ξερή, τριμμένη, τα φύλλα από 1/2 µατσάκι μαϊντανό, ψιλοκομμένα (ή από μυρώνια, στην εποχή τους), 75 ml ελαιόλαδο, αλάτι, πιπέρι φρεσκοτριμμένο, αλεύρι για το τηγάνισμα, 400 γρ. γιαούρτι στραγγιστό, 1/2 σκελίδα σκόρδο, ψιλοκομμένη, 10 φύλλα δυόσμου, 30 γρ. μέλι, κατά προτίμηση θυμαρίσιο, 5 - 6 σταγόνες χυμός λεμονιού, αλάτι, πιπέρι φρεσκοτριμμένο
Για να φτιάξουμε κεφτέδες κοτόπουλου µε ρίγανη, µαϊντανό και σάλτσα γιαουρτιού, αρχικά σοτάρουμε σε ένα τηγάνι, σε μέτρια φωτιά με ελαιόλαδο, το κρεμμύδι για περίπου 5 - 6 λεπτά, να μαλακώσει. Στη συνέχεια, αποσύρουμε από τη φωτιά. Σε ένα μπολ ανακατεύουμε τον κιμά με το ψωμί, τη sweet chili sauce, το χυμό ντομάτας, τα αυγά, τη ρίγανη, τον μαϊντανό, το μείγμα του τηγανιού, αλατοπίπερο και ζυμώνουμε καλά το μείγμα για 5 λεπτά.Βάζουμε σε ένα μπολ το αλεύρι. Πλάθουμε κεφτέδες σε σχήμα καρυδιού. Τους περνάμε από το αλεύρι και τινάζουμε να φύγει το περιττό. Βάζουμε 2 - 3 εκ. από τον πάτο του τηγανιού ελαιόλαδο σε δυνατή φωτιά και, όταν ζεσταθεί καλά, χωρίς όμως να βγάζει καπνούς, ρίχνουμε λίγους-λίγους τους κεφτέδες και τους τηγανίζουμε σε δόσεις, σε μέτρια φωτιά, για περίπου 4 - 5 λεπτά την κάθε δόση. Βάζουμε όλα τα υλικά στο μπλέντερ ή το μούλτι και τα χτυπάμε για 1/2 λεπτό. Περνάμε το μείγμα από ψιλό σουρωτήρι και ανακατεύουμε.Σερβίρουμε σε ένα μπολ μαζί με τους κεφτέδες κοτόπουλου.
Κιμάς κοτόπουλου,Light